## 

ที่ มท ๐๘20.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

#### กุมภาพันธ์ 2563

# เรื่อง ขอความอนุเคราะห์ข้อมูลผลการดำเนินโครงการเกี่ยวกับพลังงานแสงอาทิตย์

# เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. แบบรายงานผลการดำเนินโครงการเทคโนโลยีพลังงานแสงอาทิตย์ (ผลิตไฟฟ้า)  
 จำนวน 1 ชุด  
 2. แบบรายงานผลการดำเนินโครงการเทคโนโลยีพลังงานแสงอาทิตย์ (ผลิตความร้อน)  
 จำนวน 1 ชุด

ด้วยกรมส่งเสริมการปกครองท้องถิ่นได้รับแจ้งจากกรมพัฒนาพลังงานทดแทนและอนุรักษ์พลังงาน (พพ.) ว่า กรมพัฒนาพลังงานทดแทนและอนุรักษ์พลังงานซึ่งมีภารกิจในการพัฒนาขับเคลื่อนพลังงานทางเลือกให้มีสัดส่วนด้านการผลิตและการใช้พลังงานทดแทนที่เพิ่มขึ้นให้เพียงพอครอบคลุมทุกภาคส่วน เพื่อการพัฒนาประเทศและสร้างความยั่งยืนด้านพลังงานทดแทนให้สอดคล้องตามแผนพลังงานทดแทนและพลังงานทางเลือก พ.ศ. 2558 (AEDP 2015) เล็งเห็นว่ามีหน่วยงานทั้งภาครัฐ ภาคเอกชน และภาคการศึกษาได้ให้ความสำคัญต่อการดำเนินโครงการส่งเสริมพลังงานทดแทนในรูปแบบต่าง ๆ โดยเทคโนโลยีด้านพลังงานแสงอาทิตย์  
เป็นเทคโนโลยีที่ได้รับความสนใจอย่างเป็นรูปธรรม

ในการนี้ เพื่อเป็นการติดตามผลผลิตพลังงานที่เกิดขึ้นจากโครงการให้ครอบคลุมทุกภาคส่วน  
และเป็นการเชื่อมโยงบูรณาการข้อมูลด้านพลังงานแสงอาทิตย์ของภาพรวมในอนาคต กรมส่งเสริมการปกครองท้องถิ่น จึงขอให้จังหวัดแจ้งองค์กรปกครองส่วนท้องถิ่นที่ได้ดำเนินโครงการเทคโนโลยีพลังงานแสงอาทิตย์รายงาน  
ผลการดำเนินโครงการฯ โดยให้รายงานตามแบบสำรวจที่ 1 และ 2 ให้ทางกรมพัฒนาพลังงานทดแทน  
และอนุรักษ์พลังงานทราบและสำเนาเอกสารการรายงานมาให้ทางกรมส่งเสริมการปกครองท้องถิ่นทราบด้วย   
ภายในวันจันทร์ที่ 16 มีนาคม 2563 อนึ่ง หากองค์กรปกครองส่วนท้องถิ่นมีข้อสงสัยเกี่ยวกับแบบรายงาน  
ผลการดำเนินโครงการฯ สามารถติดต่อได้ที่ นางสาวสุปราณี นาคดิลก ตำแหน่งวิศวกรชำนาญการ   
กองพัฒนาพลังงานแสงอาทิตย์ หมายเลขโทรศัพท์ 087 480 1487

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองสิ่งแวดล้อมท้องถิ่น

กลุ่มงานทรัพยากรธรรมชาติ

โทร. ๐๒ 2๔๑ ๙๐๐๐ ต่อ ๒๑๑๒ – 2113 โทรสาร 02 241 2066

ผู้ประสานงาน นางสาวจริดา จิตราวัฒน์